మార్గరెట్ కజిన్స్

మార్గరెట్ ఎలిజబెత్ కజిన్స్ (1878 నవంబరు 7- 1954 మార్చి 11) భారతదేశంతో సంబంధం ఉన్న ప్రముఖ ఐరిష్ విద్యావేత్త, థియోసాఫిస్ట్. ఈమెను గ్రెట్టా కజిన్స్ అని కూడా పిలుస్తారు. ఈమె 1927లో ఆల్ ఇండియా ఉమెన్స్ కాన్ఫరెన్స్ ను(AIWC) స్థాపించింది. ఈమె కవి, సాహిత్య విమర్శకుడు అయిన జేమ్స్ కజిన్స్ కు భార్య. ఈమె 1915లో భారతదేశానికి వచ్చింది. 1919 ఫిబ్రవరిలో మదనపల్లె కళాశాలకు రవీంద్రనాథ్ ఠాగూర్ సందర్శించినప్పుడు, ఆయన అందించిన గమనికల ఆధారంగా భారత జాతీయ గీతం "జన గణ మన"  కు ట్యూన్‌ను అందించిన ఘనత ఈమెది. ఈమె 1947 ఆగస్టు 14న రాజ్యాంగ సభకు జాతీయ జెండాను సమర్పించిన ఫ్లాగ్ ప్రెజెంటేషన్ కమిటీలో సభ్యురాలు.

 తొలినాళ్ళ జీవితం, చదువు 
మార్గరెట్ గిల్లెస్పీ ఐర్లాండ్‌లోని ప్రొటెస్టంటు క్రైస్తవ మతాన్ని అనుసరించే కుటుంబానికి చెందినది.  కౌంటీ రోస్కామన్‌లోని బాయిల్ లో మార్గరెట్ జన్మించింది.  ఈమె డెర్రీలో చదువుకుంది.  ఆమె డబ్లిన్‌లోని రాయల్ యూనివర్శిటీ ఆఫ్ ఐర్లాండ్‌లో సంగీతం అభ్యసించి, 1902లో పట్టభద్రురాలైంది. తర్వాత ఆమె ఉపాధ్యాయురాలిగా మారింది. ఆమె విద్యార్థిగా ఉన్నపుడు కవి, సాహిత్య విమర్శకుడు అయినా జేమ్స్ కజిన్స్‌ను కలిసింది. వీరు 1903లో వివాహం చేసుకున్నారు. ఈ జంట సోషలిజం, శాకాహారం, మానసిక పరిశోధనలను కలిసి అన్వేషించారు.

 మూలాలు 
వర్గం:భారతీయ స్త్రీవాదులు
వర్గం:1878 జననాలు
వర్గం:1954 మరణాలు